C 230/228
DA
Den Europæiske Unions Tidende
30.6.2023
Den beskyttede geografiske betegnelse » Pays d'Hérault « findes i de tre farver, hovedsagelig rødvine (50 % af produktionen), men også rosévine, der vinder meget frem for tiden, og hvidvine.
Den beskyttede geografiske betegnelse » Pays d'Hérault « udtrykkes ved en sammenstikning af traditionelle druesorter i området såsom Grenache, Carignan, Cinsault og Mourvèdre Udplantning af druesorter fra andre franske vindyrkningsområder såsom Merlot, Cabernet-Sauvignon, Syrah og Chardonnay har gjort det muligt at diversificere sortimentet, navnlig enkeltdruevinene, samtidig med at den kvalitet, der knytter sig til » Pays d'Hérault «-vinenes omdømme, bevares.
Under påvirkning af det varme og tørre middelhavsklima opnås der typisk fuld modenhed af druerne i alle områder og for alle sorter.
Disse modningsforhold, der er knyttet til produktionsudbyttet tilpasset de kalkholdige sletter og plateauer, hvor vinstokkene for det meste plantes, begrunder det maksimale udbytte, der er nævnt i produktspecifi­ kationen, navnlig for produktionssorter som Grenache og Carignan.
Alle disse forhold giver også mulighed for en relativt tidlig høst.
De producerede vine er således kendetegnet ved frugtagtige aromaer, om end deres intensitet og karakter varierer alt efter druesorten og de anvendte teknologier.
For rødvinenes vedkommende foretages der udblødning for at opnå bløde strukturer med modne og milde tanniner.
Hvidvinene og rosévinene bevarer en fremragende balance samt friskhed og frugtagtige egenskaber.
Disse vine er hovedsagelig beregnet til at blive drukket unge.
Produktionen af vine med den beskyttede geografiske betegnelse » Pays d'Hérault « er oppe på ca. 900 000 hl om året i hele departementet Hérault, og vinene er meget udbredte på hele det nationale område.
8.3.
Årsagssammenhængen mellem det geografiske område og produktets egenskaber Kombinationen af jordbunds- og klimaforhold, der er særlig gunstige for vindyrkning, har været og er fortsat grundlaget for udviklingen af og økonomien i den regionale vinsektor.
Vinstokke og vin udgør således den centrale aktivitet i Hérault for tre fjerdedele af departementets landsbyer.
I hjertet af dette historiske og udstrakte vindyrkningsområde er der en omfattende tilstedeværelse af knowhow knyttet til kunsten at dyrke vinstokke og producere vin, hvilket har muliggjort udviklingen af et betydeligt netværk af videnskabelige og tekniske forskningscentre, der er dedikeret til denne sektor, navnlig i de internationalt kendte teknologiparker som f.eks.
Béziers og Montpellier (ni tværfaglige universitetsforskningsenheder (Unités Mixtes de Recherche universitaires), et institut for vinstokke og vin (Institut des Hautes Etudes de la Vigne et du Vin)).
Resultaterne af forskningen og de innovative virksomheders struktur har sikret vinene med den beskyttede geografiske betegnelse » Pays d'Hérault « betydelige fremskridt.
Vinavlernes knowhow, udplantningen af druesorter fra andre vindyrkningsarealer sammen med de traditionelle druesorter, udviklingen af økonomiske og kommercielle aktører samt forsknings- og udbredelsesstrukturerne har i over 40 år gjort det muligt at tilpasse vinenes kvalitet til markedsudviklingen.
Vinene har således sensoriske og aromatiske profiler, som er lette at forstå for forbrugerne og navnlig efterspørges af turister.
Tilsammen har disse faktorer bidraget til at fastholde Héraults vindyrkningsomdømme og omdømmet for de vine, der markedsføres under denne betegnelse, gennem århundreder.
Dette omdømme afspejles også i internationale handelsarrangementer, der afholdes regionalt (SITEVI og VINISUD), forskellige festivaler og arrangementer, der afholdes i byområder i takt med vinstok- og vincyklussen.
Disse arrangementer giver rig anledning til feststemning og socialt samvær og fremmer samtidig turismen i Middelhavsområdet.
I forbindelse med omstruktureringen af vindyrkningsområderne har vindyrkningsindustrien gennem sine udviklingsforanstaltninger fremmet strukturen i regionens vindyrkningslandskab og fremmet udviklingen af vinturisme, hvilket bidrager til udviklingen af omdømmet for den beskyttede geografiske betegnelse » Pays d'Hérault «.
9.
Andre vigtige betingelser (emballering, mærkning, andre krav) Supplerende benævnelser i forbindelse med mærkningen Retlig ramme: National lovgivning Type supplerende betingelse: Supplerende bestemmelser vedrørende mærkningen Beskrivelse af betingelsen: Den beskyttede geografiske betegnelse » Pays d'Hérault « kan suppleres med navnet på en eller flere druesorter.